Biskup Íslands hefur falið sr. Irmu Sjöfn Óskarsdóttur að gegna afleysingarþjónustu í Garðaprestakalli á Akranesi . Hún mun leysa sóknarprest af tvær langar helgar í mánuði , frá fimmtudegi til hádegis á mánudegi og messa þær helgar sem hún stendur vaktina . Hún mun sinna þeim prestsverkum sem upp kunna að koma . Einnig mun hún leysa af á öðrum tímum eftir samkomulagi . Sr . Irma Sjöfn þekkir vel til á Akranesi enda fædd þar og uppalin . Hún var lengi prestur í Seljasókn í Reykjavík en hefur frá 2001 verið verkefnisstjóri Leikmannaskóla Þjóðkirkjunnar . Sr . Irma Sjöfn mun taka til starfa á Akranesi í lok febrúarmánaðar , segir í tilkynningu frá Akraneskirkju .